recursal/SuperWikiNEXT-32B huggingface dataset:
**অ্যান্ড্রয়েড ললিপপ** হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।

এটি গুগল দ্বারা পরিবেশন করা অ্যান্ড্রয়েড চালিত এমন কয়েকটি নির্বাচিত ডিভাইসের জন্য ১২ নভেম্বর, ২০১৪ সালে -এটি অফিসিয়াল ওভার-দ্য-এয়ার (ওটিএ) হালনাগাদের মাধ্যমে উপলব্ধ হয়ে উঠেছে ৷

অ্যান্ড্রয়েড ললিপপ অ্যান্ড্রয়েড মার্শমেলো দ্বারা নিজের সাফল্য পেয়েছিল যা ২০১৫ সালের অক্টোবরে প্রকাশিত হয়েছিল।

উন্নয়ন
-------

অ্যান্ড্রয়েড ৫.০ এর কোডনেম অ্যান্ড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যান্ড্রয়েড টিভি, অ্যান্ড্রয়েড ঘড়িতে ব্যবহার করার সুবিধা সংবলিত।

সুবিধা
------

অ্যান্ড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত।
শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে ।
এটির পরবর্তী সংস্করণ অ্যান্ড্রয়েড মার্শম্যালো

মুক্তি
------

ললিপপের একটি হালনাগাদ সংস্করণ অ্যান্ড্রয়েড ৫.১ অ্যান্ড্রয়েড ওয়ান-এর ইন্দোনেশিয়ান লঞ্চের অংশ হিসাবে ফেব্রুয়ারি ২০১৫ সালে উন্মোচিত হয়েছিল৷

২০১৫ সালে, অ্যামাজন ডট কম অ্যামাজনের ফায়ার এইচডি-সিরিজ ডিভাইসগুলির জন্য ফায়ার ওএস ৫ "বেলিনী" তৈরি করতে ললিপপকে জোর দিয়েছিল।

তথ্যসূত্র
---------

1. ↑  www.android.com
2. ↑  "android-5.1.1\_r24 –  platform/build –  Git at Google"। *android.googlesource.com*। সংগ্রহের তারিখ অক্টোবর ৫, ২০১৫।
3. ↑  Chester, Brandon। "Google Announces Android M At Google I/O 2015"। *Anandtech*। Purch। সংগ্রহের তারিখ মে ২৮, ২০১৫।
4. ↑  "Google officially announces Android 5.1"। *Ars Technica*। সংগ্রহের তারিখ মার্চ ১০, ২০১৫।
5. ↑  "What's new in Amazon Fire OS 5 Bellini?"। *Pocket-lint*। সংগ্রহের তারিখ জানুয়ারি ২৮, ২০১৬।
6. ↑  "Amazon's Fire HD 10 tablet a rare misfire for company"। *Fortune*। সংগ্রহের তারিখ জানুয়ারি ২৮, ২০১৬।
7. ↑  "Feature-stuffed Fire OS update makes Amazon's tablets even more kid-friendly"। *PC World*। সংগ্রহের তারিখ জানুয়ারি ২৮, ২০১৬।
**নোবেল** একজন বাংলাদেশী মডেল। তার পুরো নাম **আদিল হোসেন নোবেল**। তিনি চট্টগ্রাম শহরে জন্মগ্রহণ করেন। মডেলিং এর পাশাপাশি তিনি কিছু টিভি নাটকে অভিনয় করেছেন। তিনি ভীট চ্যানেল আই ফিমেল মডেল হান্ট *অনুষ্ঠানের বিচারক ছিলেন।*

প্রাথমিক জীবন
-------------

নোবেল চট্টগ্রামে জন্মগ্রহণ করেন এবং সেখানেই বেড়ে ওঠেন। ১৯৮৯ সালে চট্টগ্রাম কলেজ থেকে স্নাতক সম্পন্ন করে ঢাকা চলে আসেন। তিনি ভিক্টোরিয়া ইউনিভার্সিটি থেকে এমবিএ সম্পন্ন করেন। এছাড়া তিনি সিঙ্গাপুর ইনস্টিটিউট অব ম্যানেজমেন্ট, ইন্ডিয়ান ইনস্টিটিউট অব ম্যানেজমেন্ট এবং জেভিয়ার লেবার রিলেশনস ইনস্টিটিউট থেকে ‘কি অ্যাকাউন্টস ম্যানেজমেন্ট’-এর ওপর উচ্চতর প্রশিক্ষণ নিয়েছেন। ছাত্র অবস্থায় মডেল হিসেবে কাজ করার জন্য তার এক কাজিন তাকে পরামর্শ। জনপ্রিয় অভিনেতা ও বিজ্ঞাপন নির্মাতা আফজাল হোসেন নির্মিত স্প্রাইটের একটি বিজ্ঞাপনে তিনি প্রথম কাজ করেন। টেকনিক্যাল কারণে ওই বিজ্ঞাপনটি প্রচার হয়নি। আফজাল হোসেনের নির্দেশনায় ‘আজাদ বলপেন’র ‘Lonely Day, Lonely Night’ বিজ্ঞাপনটি নোবেলের প্রথম ব্যাপক দর্শকপ্রিয় বিজ্ঞাপন।

কর্মজীবন
--------

১৯৯১ সালে ফ্যাশন শো-এর মাধ্যমে নোবেল তার কর্মজীবন জীবন শুরু করেন। তার করা টেলিভিশন বিজ্ঞাপনগুলোর মধ্যে রয়েছে এইচআরসি চা, আজাদ বলপয়েন্ট কলম, আরসি কোলা, পাকিজা শাড়ী, কেয়া সাবান, কেয়া লিপ জেল এবং এশিয়ান পেইন্ট। নোবেল এবং আরেক অভিনেত্রী মৌ একসময় টেলিভিশন মডেলিং-এ জনপ্রিয় জুটি ছিলেন।

মডেলিং এর সাথে সাথে তিনি কিছু টিভি নাটকে অভিনয় করেছেন। তার প্রথম নাটক প্রাচীর পেরিয়ে, যেটি বাংলাদেশের প্রথম প্যাকেজ টিভি নাটক। নাটকটি ১৯৯৫ সালে বাংলাদেশ টেলিভিশনে প্রচারিত হয়। তিনি লেখক কাজী আনোয়ার হোসেনের জনপ্রিয় চরিত্র মাসুদ রানা চরিত্রেও অভিনয় করেন।

নোবেল ১৯৯৩ সালে এমজিএইচ গ্রুপের জাহাজ বিভাগে যোগ দেন। ১৯৯৬ সালের জুলাইয়ে তিনি কোটস বাংলাদেশ লিমিটেডে যোগ দেন। তিনি কোটস বাংলাদেশ লিমিটিডের মার্কেটিং সার্ভিসের জেনারেল ম্যানেজার নিযুক্ত হন। ২০১০ সালে তিনি ওয়ারিদ টেলিকম লিমিটেডের (বর্তমানে এয়ারটেল) বিপণন বিভাগে হেড কর্পোরেট এবং এসএমই সেলস হিসেবে নিযুক্ত হন। বর্তমানে নোবেল রবির সেলস অ্যান্ড মার্কেটিং ডিপার্টমেন্টে ‘হেড অব এন্টারপ্রাইজ বিজনেস’ হিসেবে কর্মরত আছেন।

নোবেল ভীট -চ্যানেল আই ফিমেল মডেল হান্ট প্রতিযোগিতার বিচারক ছিলেন। এছাড়া লাক্স চ্যানেল আই সুপারস্টারের অতিথি বিচারকও ছিলেন।

পুরস্কার
--------

তিনি ২০০৩ সালে সেরা মডেল হিসেবে মেরিল-প্রথম আলো পুরস্কার পান।

তথ্যসূত্র
---------

1. 1 2  "Noble: A model icon".
2. 1 2  "Adil Hossain Noble joins Warid as Head of Corporate & SME Sales"। Fore Thought PR। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০১৫।
3. ↑  "অপ্রতিদ্বন্দ্বী নোবেল"। ৭ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।
4. 1 2  "নতুন বিজ্ঞাপনে মডেলিংয়ের রাজপুত্র"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৬।
5. ↑  "এ সপ্তাহের সাক্ষাৎকারঃ মডেল আদিল হোসেন নোবেল"। বিবিসি বাংলা। সংগ্রহের তারিখ ৯ জানুয়ারি ২০১৬।
6. ↑  "Noble: A model icon"  ওয়েব্যাক মেশিনে আর্কাইভকৃত ২৫ সেপ্টেম্বর ২০১৫ তারিখে.
7. ↑  "Bangladeshi Model Adil Hossain Noble"। BD All Time। সেপ্টেম্বর ২৫, ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০১৫।
8. ↑  "Meril-Prothom Alo Award handed over"। *The Daily Star*। মে ২২, ২০০৪। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।
হানশুর স্যাটেলাইট ছবি
**হোনশু** (জাপানি ভাষায়: 本州 **উচ্চারণ শুনুন**i আক্ষরিক অর্থে "প্রধান রাজ্য") জাপানের চারটি প্রধান দ্বীপের মধ্যে বৃহত্তম। উত্তরে ৎসুগারু প্রণালী হোণ্শুউ দ্বীপকে হোক্কাইদো দ্বীপ থেকে পৃথক করেছে; পূর্বে প্রশান্ত মহাসাগর; দক্ষিণে ইনল্যান্ড সাগর ও কানমন প্রণালী হোণ্শুউ দ্বীপকে শিকোকু ও কিউশু দ্বীপগুলি থেকে পৃথক করেছে; পশ্চিমে জাপান সাগর। দ্বীপটি প্রায় ১২৯০ কিলোমিটার দীর্ঘ এবং এর প্রস্থ ৪৮ থেকে মধ্যভাগে ২৪১ কিলোমিটার পর্যন্ত দেখা যায়। সন্নিকটবর্তী প্রায় ২০০টির মত ছোট দ্বীপের আয়তন গণনায় ধরে হোণ্শুউ দ্বীপের মোট আয়তন প্রায় ২,৩১,০০০ বর্গকিলোমিটার, যা জাপানের মোট আয়তনের ৬১%। আয়তনের দিক থেকে এটি বিশ্বের ৭ম বৃহত্তম দ্বীপ।

অঞ্চলের অন্যান্য দ্বীপের মত হোণ্শুউ দ্বীপও অত্যন্ত পার্বত্যময়। জাপানের সর্বোচ্চ পর্বতশৃঙ্গগুলি দ্বীপের মধ্যভাগের পার্বত্য অঞ্চলে অবস্থিত। এই পর্বতমালাটি জাপানি আল্পস পর্বতমালা নামে পরিচিত। জাপানের সর্বোচ্চ পর্বতশৃঙ্গ ফুজি সমুদ্র সমতল থেকে ৩,৭৭৬ মিটার উচ্চতাবিশিষ্ট। জাপানের সবচেয়ে উঁচু সক্রিয় আগ্নেয়গিরি আসামা পর্বত তোকিও শহর থেকে প্রায় ১৪০ কিলোমিটার উত্তর-পশ্চিমে অবস্থিত। ফুজি পর্বত অঞ্চলটিতে প্রায়ই বিরাট আকারের ভূমিকম্প হয়। হোণ্শুউ দ্বীপে তোনে, শিনানো এবং কিনো নদীগুলি অবস্থিত এবং এগুলি জাপানের বৃহত্তম নদীগুলির মধ্যে অন্যতম। শিনানো জাপানের দীর্ঘতম নদী। এছাড়াও এই দ্বীপে অনেক হ্রদ আছে যেগুলি গ্রীষ্মকালীন অবকাশযাপন কেন্দ্র হিসেবে ব্যবহৃত হয়।

হোনশু দ্বীপটি উত্তর-দক্ষিণে প্রায় ৮ ডিগ্রী অক্ষাংশ এলাকা জুড়ে অবস্থিত এবং ফলে দ্বীপের অঞ্চলভেদে জলবায়ুর ব্যাপক তারতম্য হয়। কেন্দ্রীয় পাহাড়ি অঞ্চলে পশ্চিমে ও দ্বীপের উত্তর অংশে শীতকালে প্রচুর শীত ও বরফ পড়ে। কিন্তু মৃদু কুরোশিও সমুদ্রস্রোত বা জাপান সমুদ্রস্রোতের কারণে দ্বীপের মধ্যভাগে পূর্ব উপকূলের শীতকালীন জলবায়ু মৃদু হয়। দক্ষিণ-পশ্চিম মৌসুমী বায়ুর প্রভাবে গ্রীষ্মকাল গরম ও আর্দ্র হয়; এসময় তাপমাত্রা ৩৫ ডিগ্রী সেলসিয়াস পর্যন্ত উঠে যেতে পারে। সাধারণত সেপ্টেম্বর ও অক্টোবর মাসে তাইফুন ঝড় আঘাত হানে এবং ভারী বর্ষণের কারণে বড় আকারের বন্যা হয়।

জাপানের অর্ধেকেরও বেশি লোক হোনশু দ্বীপের নিম্নভূমি এলাকায় বসবাস করে। বিশেষ করে কান্তো সমভূমি এলাকায় বৃহত্তর তোকিও মহানগরী অঞ্চলে দ্বীপের ২৫% লোক বাস করে। হোণ্শুউ দ্বীপে প্রায় ১০ কোটি লোক বাস করে। জনসংখ্যার বিচারে এটি বিশ্বের ২য় বৃহত্তম দ্বীপ (জাভা দ্বীপের পরেই)। তোকিও এখানকার বৃহত্তম নগরী। এর বাইরে ওসাকা, নাগোয়্যা, কিয়োতো, ইয়োকোহামা, কোবে এবং হিরোশিমা উল্লেখযোগ্য শহর। এই শহরগুলি দ্বীপের দক্ষিণ উপকূলে অবস্থিত এবং এরা একটি শিল্পবলয় গঠন করেছে। জাপান সাগরের তীরে দ্বীপের উত্তর-পশ্চিম অংশের অর্থনীতিতে মাছ ধরা ও কৃষিকাজ প্রধান কর্মকাণ্ড। নিইগাতা ধান উৎপাদনের জন্য বিখ্যাত। কান্তো ও নোবি সমভূমিতে ধান ও সবজির চাষ হয়। ইয়ামানাশি একটি গুরুত্বপূর্ণ ফল উৎপাদনকারী এলাকা। আওমোরির আপেল বিখ্যাত।
**হাশ পাপিস** হল একটি মার্কিন মার্কার নৈমিত্তিক পাদুকা। উলভেরিন ওয়ার্ল্ড ওয়াইডের একটি বিভাগ, হাস পাপিসের সদর দফতর রকফোর্ড, মিশিগানে অবস্থিত। উলভেরিন এছাড়াও পোশাক, খেলনা এবং আনুষাঙ্গিক জন্য হাশ পাপিস নামের লাইসেন্স নেয়। 

হাশ পাপিস তার লোগোতে জেসন  নামে একটি ব্যাসেট হাউন্ড কুকুর ব্যবহার করে; বাসেট হাউন্ডকে মাঝে মাঝে এই কারণে "হাশ কুকুরছানা" হিসাবে উল্লেখ করা হয়।

ইতিহাস
------

 হাশ পাপিস নৈমিত্তিক চামড়ার জুতা
হাশ পাপিস মার্কাটি ১৯৫৮ সালে মার্কিন সামরিক বাহিনীর জন্য দস্তানা এবং অন্যান্য প্রতিরক্ষামূলক উপকরণ ব্যবহার করার জন্য শূকরের চামড়া ট্যানিংয়ের একটি ব্যবহারিক পদ্ধতি বিকাশের জন্য উলভেরিনের ব্যাপক কাজের পরে প্রতিষ্ঠিত হয়েছিল। শূকরের চামড়া নরম এবং নমনীয় ছিল, কিন্তু উলভেরিনের কাজের বুটগুলিতে ব্যবহার করার মতো যথেষ্ট শক্ত ছিল না; কোম্পানী শূকরের চামড়া থেকে একজোড়া নৈমিত্তিক জুতা একটি কমফোর্ট মার্কা হিসাবে বাজারে তৈরি করে।  নৈমিত্তিক জীবনধারা মার্কিন যুক্তরাষ্ট্রের যুদ্ধ-পরবর্তী শহরতলিতে ক্রমবর্ধমান আবেদন সৃষ্টি করেছিল; ১৯৫৯ সালের মাঝামাঝি সময়ে কোম্পানিটি তার প্রথম মিলিয়ন জোড়া তৈরি করেছিল এবং ১৯৬৩ সাল নাগাদ মার্কিন যুক্তরাষ্ট্রে প্রতি দশজন প্রাপ্তবয়স্ক ব্যক্তির মধ্যে এক জোড়া হাশ পাপিস ছিল।

তথ্যসূত্র
---------

1. ↑  Pederson, Jay P. (ফেব্রুয়ারি ৬, ২০০৪)। *International Directory of Company Histories*। St. James Press। আইএসবিএন 978-1-55862-504-4। ওএল 8607119M – Funding Universe-এর মাধ্যমে।
2. ↑  "Jason's Hush Puppies Scrapbook"। ২০০৬-০২-১৯ তারিখে মূল থেকে আর্কাইভ করা। সংগ্রহের তারিখ ২০০৬-০৩-০৫।
3. ↑  "The Basset Hound"। *Dogster* (ইংরেজি ভাষায়)। ২০২০-০৮-১৪। মে ১০, ২০২১ তারিখে মূল থেকে আর্কাইভ করা। সংগ্রহের তারিখ ২০২২-০৬-০২।
4. ↑  Pederson, Jay P. (ফেব্রুয়ারি ৬, ২০০৪)। *International Directory of Company Histories*। St. James Press। আইএসবিএন 978-1-55862-504-4। ওএল 8607119M – Funding Universe-এর মাধ্যমে।
5. ↑  "Hush Puppies shoes mark 50 star-studded years"। *The Grand Rapids Press* (ইংরেজি ভাষায়)। মার্চ ৯, ২০০৮। ডিসেম্বর ১১, ২০২০ তারিখে মূল থেকে আর্কাইভ করা। সংগ্রহের তারিখ জুন ২, ২০২২।

বাহ্যিক লিঙ্ক
-------------

* প্রাতিষ্ঠানিক ওয়েবসাইট—Hush Puppies.com
* *Spokane Daily Chronicle*—late 1960s newspaper ad for Bozos oxfords - 1968-11-14 - p. 43

টেমপ্লেট:Running Shoe Brands
**দেওয়ান শরিফুল আরেফিন টুটুল** (**শরিফুল আরেফিন** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় বাংলাদেশ জাতীয় দলের হয়ে খেলেছেন। তিনি বাংলাদেশ আওয়ামী লীগের সাবেক যুব ও ক্রীড়া বিষয়ক সম্পাদক ছিলেন।

অবসর
----

খেলোয়াড়ি জীবনের ইতি টানার পর, টুটুল বাংলাদেশ আওয়ামী লীগের যুব ও ক্রীড়া বিষয়ক সম্পাদক হিসেবে দায়িত্ব পালন করেছিলেন। এছাড়াও তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছিলেন। ২০১৬ সালের এপ্রিল মাসে, তিনি বাংলাদেশ ফুটবল ফেডারেশনের সহ-সভাপতি পদে মনোনয়ন লাভ করেছিলেন। অতঃপর তিনি বাংলাদেশ ক্রিকেট বোর্ডের ঢাকা বিভাগ ইউনিটের কাউন্সিলারের দায়িত্ব পালন করেছিলেন।

পুরস্কার
--------

২০০৯ সালে, বাংলাদেশ ফুটবলে অসামান্য অবদানের জন্য আশীষ জাতীয় ক্রীড়া পুরস্কার লাভ করেছিলেন।

তথ্যসূত্র
---------

1. ↑  "Police foils AL leaders Eid greeting program!"। *Bangla Tribune* (ইংরেজি ভাষায়)। ২৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
2. ↑  "City University clinch title of Inter Pvt University Football"। *Daily Sun* (ইংরেজি ভাষায়)। সংগ্রহের তারিখ ২৯ মার্চ ২০২০।
3. ↑  "Tutul wants to be back with football"। *The Daily Star* (ইংরেজি ভাষায়)। ১৯ এপ্রিল ২০১৬। সংগ্রহের তারিখ ২৯ মার্চ ২০২০।
4. ↑  "Regional cricket left in lurch"। *New Age* (ইংরেজি ভাষায়)। সংগ্রহের তারিখ ২৯ মার্চ ২০২০।
5. ↑  "Four former footballers receive national awards"। *archive.bff.com.bd*। সংগ্রহের তারিখ ২৯ মার্চ ২০২০।
**আইনী বৃত্তির উন্মুক্ত প্রবেশাধিকার বিষয়ে ডারহাম বিবৃতি**, আইনী তথ্য এবং বৃত্তির উন্মুক্ত প্রবেশাধিকার নিশ্চিত করার সাথে সম্পর্কিত একটি প্রকাশ্য বিবৃতি। এটি ২০০৮ সালে মার্কিন যুক্তরাষ্ট্রের আইন স্কুল থেকে গ্রন্থাগার পরিচালকদের একটি দল লিখেছিল।

পটভূমি এবং উন্নয়ন
------------------

২০০৭ সালে, রিচার্ড ড্যানার দুটি ভিন্ন কাগজপত্র উপস্থাপন করে যুক্তি দিয়েছিল যে, জন উইলিনস্কির উন্মুক্ত প্রবেশাধিকার নীতিগুলি আইনী বৃত্তি ও তথ্যের ক্ষেত্রেও প্রযোজ্য। জার্নাল এবং অনুষদ বৃত্তিগুলিতে বৈদ্যুতিন প্রবেশাধিকার উন্নতির জন্য ডিউক ইউনিভার্সিটি স্কুল অফ ল এর কাজ সম্পর্কে তিনি তথ্য উপস্থাপন করেছিলেন।  ২০০৮ সালের অক্টোবরে ড্যানার উত্তর ক্যারোলিনার ডরহামের ডিউকের ক্যাম্পাসে ১১টি অন্যান্য আইন স্কুলের গ্রন্থাগার পরিচালকদের সাথে এই বিষয়টি আলোচনার জন্য সাক্ষাৎ করেছিলেন। দলটির জারি করা ফলাফল বিবৃতি, সমস্ত আইন স্কুলগুলি প্রিন্ট সংস্করণে তাদের আইন জার্নালগুলি প্রকাশ করা বন্ধ করার এবং বৈদ্যুতিন সংস্করণগুলিতে স্থিতিশীল, উন্মুক্ত, ডিজিটাল সংস্করণ উপলব্ধ রাখার প্রতিশ্রুতি সহ বৈদ্যুতিন প্রকাশনায় উন্মুক্ত প্রবেশাধিকারের উপর নির্ভর করার আহ্বান জানানো হয়েছিল। 

এই আহ্বানের অন্তর্নিহিত একটি গুরুত্বপূর্ণ অনুপ্রেরণা কেবল প্রবেশাধিকার উন্নত করতে পারে তা নয়, এতে ছিল যে "খুব কম আইন জার্নাল তাদের কার্যক্রমের ব্যয়ভারের জন্য সাবস্ক্রিপশন আয় এবং রয়্যালটি থেকে যথেষ্ট পরিমাণে উপার্জন করে থাকে।"

প্রতিক্রিয়া এবং উত্তরাধিকার
----------------------------

ডারহাম বিবৃতি প্রকাশের দু'বছর পরে এক আলোচনায় ড্যানার উল্লেখ করেছিলেন যে, "মুদ্রণ প্রকাশনা বন্ধ করার [এই] আইন পর্যালোচনা উন্মুক্ত প্রবেশাধিকারের চেয়ে বিতর্কিত ছিল।"  :৪৫ আইন স্কুলের গ্রন্থাগারিকরা উপকরণগুলি কার্যকরভাবে ডিজিটাল সংরক্ষণ করার ক্ষমতা এবং বিবৃতিতে প্রাপ্ত "স্থিতিশীল, উন্মুক্ত, ডিজিটাল সংস্করণগুলি" অর্জনযোগ্য লক্ষ্য অর্জনের চেয়ে আদর্শ থেকে বেশি কিনা তা নিয়ে প্রশ্ন উত্থাপন করেছে।

তথ্যসূত্র
---------

1. ↑  Danner, Richard A. (২০০৮)। "Applying the Access Principle in Law: The Responsibilities of the Legal Scholar"।
2. 1 2  "Durham Statement on Open Access to Legal Scholarship | Berkman Center"।
3. ↑  Danner, Richard A.; Leong, Kelly (২০১১)। "The Durham Statement Two Years Later: Open Access in the Law School Journal Environment"।
4. ↑  Rhodes, Sarah। "Preserving Born-Digital Legal Materials...Where To Start?"। *Cornell University Law School*।
***স্কাই ক্যপ্টেন এন্ড দ্য ওয়ার্ল্ড অফ টুমরো*** ([*Sky Captain and the World of Tomorrow*] ত্রুটি: {{Lang-xx}}: text has italic markup (সাহায্য)) হচ্ছে ২০০৪ সালে মুক্তিপ্রাপ্ত একটি মার্কিন রোমাঞ্চকর চলচ্চিত্র। এটি মূলত একটি বৈজ্ঞানিক কল্পকাহিনীমূলক চলচ্চিত্র, যার পরিচালনায় ছিলেন কেরি কনরান। এটির মাধ্যমেই কনরানের চলচ্চিত্র অভিষেক ঘটে।

ছবিটির ক্ষেত্রে সরাসরি অ্যাকশন দৃশ্যের জন্য প্রায় ১০০ জন ডিজিটাল আর্টিস্ট, মডেলার, অ্যানিমেটর এবং কম্পোজিটর মিলে মাল্টি লেয়ার সমৃদ্ধ দ্বিমাত্রিক (টু-ডি) ও ত্রিমাত্রিক (থ্রি-ডি) ব্যাকগ্রাউন্ড তৈরি করা হয়। পুরো ছবিটি হাতে আঁকা স্টোরিবোর্ডের সাহায্যে স্কেচ করা হয় ও পরবর্তীকালে কম্পিউটারে থ্রি-ডি অ্যানিমেটিক্স ব্যবহার করে তৈরি করা হয়। অভিনয়শিল্পীদের সাহায্যে ছবিটির চিত্রধারণের দশ মাস আগে কনরান, লস অ্যাঞ্জেলসের একটি স্টুডিওতে এটির চিত্রধারণ করেন এবং পরবর্তীতে অ্যানিমেটিক্স দ্বারা ছবিটি তৈরি করা হয়। এর ফলে শিল্পীদের ধারণা ছিলো ছবিটি দেখতে কেমন ও তাদের ঠিক কী করতে হবে।

*স্কাই ক্যাপ্টেন* উত্তর আমেরিকায় প্রায় ২৬৪ কোটি টাকা আয় করে, কিন্তু তা ছিলো বাজেট অনুসারে যা অনুমান করা হয়েছিলো তার নিচে। কারণ ছবিটির বাজেট ছিলো ৪৯০ কোটি টাকা। যদিও এটি বক্স অফিসে প্রথম হয় হয় এবং বিশ্বব্যাপী আরো ১৪০ কোটি টাকা ব্যবসা করতে সমর্থ হয়, এবং এর সবমিলিয়ে এটি ৪০৫ কোটি টাকা ব্যবসা করে।

তথ্যসূত্র
---------

আরো পড়ুন
---------

* "Brave New World" Part 1 & 2 - *Sky Captain and the World of Tomorrow* Special Collector's Edition DVD (Paramount Pictures, 2005)
* "The Art of *World of Tomorrow*" - *Sky Captain and the World of Tomorrow* Special Collector's Edition DVD (Paramount Pictures, 2005)
* "Macs help Sky Captain save the day, win converts"  ওয়েব্যাক মেশিনে আর্কাইভকৃত ১৩ অক্টোবর ২০০৭ তারিখে by Brad Cook *Mac World* (September 30, 2004)

বহিঃসংযোগ
---------


উইকিউক্তিতে ***স্কাই ক্যাপ্টেন এন্ড দ্য ওয়ার্ল্ড অফ টুমরো*** সম্পর্কিত উক্তির সংকলন রয়েছে।

* দাপ্তরিক ওয়েবসাইট
* ইন্টারনেট মুভি ডেটাবেজে *স্কাই ক্যাপ্টেন অ্যান্ড দ্য ওয়ার্ল্ড অফ টুমরো*  উইকিউপাত্তে এটি সম্পাদনা করুন (ইংরেজি)
* অলমুভিতে *স্কাই ক্যাপ্টেন এন্ড দ্য ওয়ার্ল্ড অফ টুমরো* (ইংরেজি)
* রটেন টম্যাটোসে *স্কাই ক্যাপ্টেন এন্ড দ্য ওয়ার্ল্ড অফ টুমরো* (ইংরেজি)
**বেসিক** হল মার্কিন সিগারেটের একটি মার্কা, বর্তমানে ফিলিপ মরিস ইন্টারন্যাশনালের মালিকানাধীন। মার্কিন যুক্তরাষ্ট্রে ফিলিপ মরিস ইউএসএ এবং বিশ্বের বাকি অংশে পিএমআই দ্বারা সিগারেট উত্পাদন করা হয়।

ইতিহাস
------

বেসিক ১৯৭০-এর দশকের শেষের দিকে ছাড়ের মার্কা হিসাবে চালু হয়েছিল। 

২০০৫ সালে, বেসিক ছিল মার্কিন যুক্তরাষ্ট্রের চতুর্থ সর্বাধিক জনপ্রিয় সিগারেট ব্র্যান্ড (মার্লবোরো, নিউপোর্ট এবং ক্যামেল এর পরে) এবং ২৬ বছর বা তার বেশি বয়সী শ্বেতাঙ্গ মার্কিন ধূমপায়ীদের মধ্যে দ্বিতীয় জনপ্রিয়।

বাজার
-----

বেসিক সিগারেট প্রধানত মার্কিন যুক্তরাষ্ট্রে বিক্রি হয়, তবে লাক্সেমবার্গ, সুইডেন, জার্মানি, ফ্রান্স, অস্ট্রিয়া, স্পেন, চেক প্রজাতন্ত্র, হংকং এবং জাপানেও বিক্রি হয়েছে বা এখনও হয়।

আরো দেখুন
---------

* সিগারেট
* তামাক ধূমপান

তথ্যসূত্র
---------

1. 1 2  "BrandBasic - Cigarettes Pedia"। *www.cigarettespedia.com*।
2. ↑  "Chapter 7. Tobacco Product Brand Preferences"। *National Survey on Drug Use and Health*। Substance Abuse and Mental Health Services Administration। ২০০৭-০১-১২। ২০০৬-০৯-২৩ তারিখে মূল থেকে আর্কাইভ করা। সংগ্রহের তারিখ ২০০৭-০৪-২০।
3. ↑  "Basic"। *www.zigsam.at*।
4. ↑  "Brands"। *www.cigarety.by*। ২১ জুন ২০২৩ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০২৩।

টেমপ্লেট:Altriaটেমপ্লেট:Philip Morris International
**ৠ** (**দীর্ঘ ঋ**) বাংলা-অসমীয় বর্ণমালার একটি স্বরবর্ণ। সংস্কৃত প্রতিলিপি করতে এটি ব্যবহৃত হত। এই বর্ণটি পূর্বে ব্যবহৃত হলেও বর্তমানে আর ব্যবহৃত হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।

১৭৬৮ খ্রিষ্টাব্দে প্রকাশিত ন্যাথানিয়েল ব্র্যাসি হালেদের বইয়ে স্বরবর্ণের সংখ্যা ছিল ১৬টি। পরবর্তী প্রায় একশত বছর ধরে প্রকাশিত বইগুলিতে, মদনমোহনের *শিশুশিক্ষা প্রথম ভাগ* পর্যন্ত, স্বরবর্ণের সংখ্যা ১৬টি দেয়া ছিল। এগুলো হল অ, আ, ই, ঈ, উ, ঊ, ঋ, ৠ, ঌ, ৡ, এ, ঐ, ও, ঔ, অ০, অঃ। ঈশ্বরচন্দ্র বিদ্যাসাগর এই সংখ্যা কমিয়ে ১২টিতে আনেন। তিনি তার *বর্ণপরিচয়* বইয়ের ভূমিকায় লিখেন: "বহূকালাবধি বর্ণমালা ষোল স্বর ও চৌত্রিশ ব্যঞ্জন এই পঞ্চাশ অক্ষরে পরিগণিত ছিল। কিন্তু বাঙ্গালা ভাষায় দীর্ঘ ৠ-কার ও দীর্ঘ ৡ-কারের প্রয়োজন নাই। এই নিমিত্ত ঐ দুই বর্ণ পরিত্যক্ত হইয়াছে।"

কম্পিউটিং কোড
-------------

### স্বতন্ত্র

| অক্ষর | ৠ |
| --- | --- |
| **ইউনিকোড নাম** | বাংলা অক্ষর দীর্ঘ-ঋ |
| এনকোডিং | দশমিক | হেক্স |
| ইউনিকোড | 2528 | U+09E0 |
| ইউটিএফ-৮ | 224 167 160 | E0 A7 A0 |
| সংখ্যাসূচক অক্ষরের তথ্যসূত্র | &#2528; | &#x9E0; |

### নির্ভরশীল

| অক্ষর | ৄ |
| --- | --- |
| **ইউনিকোড নাম** | বাংলা স্বর বৈশিষ্ট্যসূচক চিহ্ন দীর্ঘ-ঋ |
| এনকোডিং | দশমিক | হেক্স |
| ইউনিকোড | 2500 | U+09C4 |
| ইউটিএফ-৮ | 224 167 132 | E0 A7 84 |
| সংখ্যাসূচক অক্ষরের তথ্যসূত্র | &#2500; | &#x9C4; |
**মিয়া আকবর হোসেন**  (১৯৩২- ২ মে ২০১৫) বাংলাদেশের স্বাধীনতাযুদ্ধের একজন বীর মুক্তিযোদ্ধা, রাজনীতিক ও সংগঠক। তিনি আকবর বাহিনী গঠন করেন। একাত্তরে তার বাহিনী মাগুরা, রাজবাড়ি, ঝিনাইদহ ও সংলগ্ন অঞ্চলে পাকিস্থানী হানাদারদের বিরুদ্ধে কমপক্ষে ২৭টি সশস্ত্র যুদ্ধ অংশ নেয়।

মুক্তিযুদ্ধে অংশগ্রহণ
---------------------

মুক্তিযুদ্ধের শুরুতে আকবর হোসেন তার অনুসারীদেরকে নিয়ে একটি গেরিলা বাহিনী গড়ে তোলেন। ক্রমে এই বাহিনীতে সদস্য সংখ্যা বৃদ্ধি পেতে থাকলে সেটি 'আকবর বাহিনী' হিসেবে পরিচিতি পেতে শুরু করে। মুক্তিযুদ্ধের শুরুতে এই বাহিনী 'আকবর বাহিনী' হিসেবে পরিচিতি লাভ করে। পরবর্তীতে ৮ নম্বর সেক্টরের কমান্ডার মেজর মঞ্জুর এই বাহিনীর নাম পরিবর্তন করে 'শ্রীপুর বাহিনী' করেন। এই বাহিনী ৮ নম্বর সেক্টরের সাব সেক্টর কমান্ডার ক্যাপ্টেন (পরবর্তীতে মেজর জেনারেল) এটিএম আব্দুল ওয়াহাবের নেতৃত্বে কয়েকটি যুদ্ধে অংশগ্রহণ করে। মুক্তিযুদ্ধের সময় এই বাহিনী শ্রীপুর থানা আক্রমণ করে দখল করে নেয় এবং পুলিশের অস্ত্র দখল করে মুক্তিযুদ্ধে ব্যবহার করে। ১৯৭১ খ্রিষ্টাব্দের ৭ ডিসেম্বর তারিখে এই বাহিনী মাগুরা আক্রমণ করে পাকিস্তানি সৈন্যদেরকে পরাজিত করে মাগুরাকে মুক্ত এলাকা ঘোষণা করে।

ঝিনাইদহের শৈলকূপা উপজেলার কামান্নায় এক রক্তক্ষয়ী যুদ্ধে এই বাহিনীর ২৭ জন বীর মুক্তিযোদ্ধা শহীদ হন।

জন্ম ও ব্যক্তিজীবন
------------------

বীর মুক্তিযোদ্ধা আকবর হোসেনের জন্ম ১৯৩২ সালে মাগুরার শ্রীপুর উপজেলার টুপিপাড়া গ্রামে। ১৯৫১ সালে যোগ দেন পাকিস্তান বিমানবাহিনীতে। পাকিস্তানিদের ব্যবহারে বীতশ্রদ্ধ হয়ে ১৯৫৪ সালে চাকরিতে ইস্তফা দিয়ে স্বদেশে চলে আসেন। ১৯৬৫ সালে তিনি নিজ ইউনিয়ন শ্রীকোলের চেয়ারম্যান নির্বাচিত হন এবং টানা ২৪ বছর এই দায়িত্ব পালন করেন। আকবর হোসেন মিয়া ২০১৫ সালের ২ মে তারিখে ৮৯ বছর বয়সে মারা যান।

প্রকাশনা
--------

আকবর হোসেন মিয়া তার মুক্তিযুদ্ধের বিবরণ দিয়ে একটি বই প্রকাশ করেছেন, তার বইটির নাম *মুক্তিযুদ্ধে আমি ও আমার বাহিনী*। এই গ্রন্থে আকবর বাহিনীর নিয়মিত সদস্য হিসেবে ৩৩৩ জন মুক্তিযোদ্ধার নাম তালিকাভুক্ত রয়েছে।

তথ্যসূত্র
---------

1. ↑  "বিদায় আকবর বাহিনী প্রধান"। সংগ্রহের তারিখ ৬ জুন ২০১৭। [*স্থায়ীভাবে অকার্যকর সংযোগ*]
2. 1 2  "আকবর বাহিনী ২৭টি সশস্ত্র যুদ্ধে অংশ নেয়"। সংগ্রহের তারিখ ৬ জুন ২০১৭।
3. 1 2 3  "আকবর বাহিনী"। সংগ্রহের তারিখ ৬ জুন ২০১৭।

বহি:সংযোগ
---------

* মাগুরা জেলা তথ্য বাতায়ন[*স্থায়ীভাবে অকার্যকর সংযোগ*]
* উপজেলা তথ্য বাতায়ন[*স্থায়ীভাবে অকার্যকর সংযোগ*]
* ওয়েবসাইট (১৫তম প্যারা)[*স্থায়ীভাবে অকার্যকর সংযোগ*]
* মাগুরা সদর উপজেলার মুক্তিযুদ্ধ- মাগুরা সদর উপজেলা তথ্য বাতায়ন
* / শহীদ মুকুল: রক্তে লেখা একটি নাম- দৈনিক সংবাদ
* কোমরে পিস্তল গুঁজে গ্রামে গ্রামে রেকি করে বেড়াতাম[*স্থায়ীভাবে অকার্যকর সংযোগ*]- দৈনিক কালের কন্ঠ
গ্রীষ্মকালীন একটি পরিবারের চড়াইভাতি
**চড়াইভাতি** বা **চড়ুইভাতি** বলতে আনন্দ-উৎসব সহযোগে বনে বা বাড়ীর বাইরে খাবার দাওয়াত করাকে বুঝায়। সাধারণত মনোরম ও সুন্দর জায়গাতেই চড়াইভাতির জন্য বাছা হয়। যেমন ময়দান বা উদ্যান, হ্রদ বা নদীর কিনারের মতো চিত্তাকর্ষক জাগাতেই প্রাধান্য দেয়া হয়। এছাড়াও, ঐতিহাসিক জায়গাও চড়াইভাতির জন্য বেছে নেয়া হয়।

অংশগ্রহণকারী
------------

চড়াইভীতি সাধারণত পরিবারের স্বজেনদের ঘিরে হয়ে থাকে। অন্যান্য ক্ষেত্রে দুই জন ব্যক্তি থেকে শুরু করে প্রাতিষ্ঠানিকভাবে কর্মকর্তা-কর্মচারীদের অংশগ্রহণের মাধ্যমে এটি বড় ধরনের মিলন থানে রূপান্তরিত হয়। বিভিন্ন শ্রেণীর শিক্ষা প্রতিষ্ঠানের ছাত্র-ছাত্রী কিংবা ব্যাংক-বীমা প্রতিষ্ঠানগুলোর কর্মকর্তা-কর্মচারীদের প্রাণবন্ত ও স্বতঃস্ফূর্ত অংশগ্রহণ এর অন্যতম উদাহরণ।

আবেগঘন ও পারিবারিক চড়াইভাতির বাক্স খাবার বহন আর কম্বল বা চাদর নিয়ে অংশগ্রহণ করতে দেখা যায়। মূলতঃ ইউরোপীয় অঞ্চলেই এ বৈশিষ্ট্যটি বিরাজমান যা সময় পরিক্রমায় বিশ্বের সর্বত্র ছড়িয়ে-ছিটিয়ে পড়েছে।

উপকরণাদি
--------

চড়াইভাতির টেবিল
দূরত্ব, সময় ও স্থান নির্ধারণ করে যানবাহন ভাড়া, ব্যক্তিসহ দিনের সংখ্যা নির্ধারণ, প্রয়োজনীয় অর্থ সংগ্রহ, খাদ্যসামগ্রী ক্রয় ও বাবুর্চি নির্বাচন, থালা-বাসন-কলস-গ্লাস সংগ্রহ, জ্বালানী সংগ্রহ, কোমল পানীয়, চিত্ত বিনোদনের জন্য অন্যান্য উপকরণ - চড়াইভাতির প্রধানতম নিয়ামক।

চড়াইভাতি সম্মিলিতভাবে অংশগ্রহণের প্রেক্ষাপটে খাবার সংগ্রহের বিষয়টি অবশ্যম্ভাবী হয়ে পড়ে। ঘরের বাইরে অনুষ্ঠেয় চড়াইভাতি খাবারের অনুপ্রবেশের ধারণাটি উনিশশ শতকের শুরুতে দেখা যায়।

বিনোদন
------

সাধারণতঃ চড়াইভাতিতে যাত্রাকালীন কিংবা ফিরে আসার সময় আনন্দ, হাসি-তামাসা ইত্যাদি বিষয়াবলী থাকে। নির্দিষ্ট স্থানে রান্না আয়োজনের মধ্যবর্তী সময়কালে অথবা ভোজন পরবর্তী সময়ে খেলাধূলার আয়োজন করা হয়। এছাড়াও বিভিন্ন ধরনের অপ্রত্যাশিত বিনোদনের মাধ্যমে অংশগ্রহণকারীদেরকে নির্মল আনন্দ দেয়ার ব্যবস্থা রাখা হয়। অনেকক্ষেত্রে দর্শনীর বিনিময়ে টিকিট বিক্রয় করে লটারীতে বিজয়ীদের মাঝে পুরস্কার বিতরণ এর অন্যতম অংশ হিসেবে বিবেচনায় রাখা হয়।

তথ্যসূত্র
---------

1. ↑  Mary Ellen W. Hern, "Picnicking in the Northeastern United States, 1840-1900", *Winterthur Portfolio* **24**.2/3 (Summer - Autumn 1989), pp. 139-152.

বহিঃসংযোগ
---------


উইকিমিডিয়া কমন্সে **বনভোজন** সংক্রান্ত মিডিয়া রয়েছে।

* BBC Food Picnic Guide
* Urban Legends: Language (Picnic)
**লাল ডানার ফেইরিরেন** দ্বিপদ নাম মালুরাস এলেগ্যান্স হচ্ছে মালুরিডি পরিবারের প্যাসারিন জাতের পাখি। এরা অস্ট্রেলিয়ার পশ্চিমাঞ্চলের দক্ষিণ-পশ্চিম কোণের এন্ডেমিক পাখি। এরা পতঙ্গভূক পাখি।

শ্রেণীবিন্যাস
-------------

১৮৩৭ সালে জন গৌল্ড লাল ডানার ফেইরিরেন সম্পর্কে বর্ণনা করেন। তিনি এদের প্রজাতি নাম দেন এলেগ্যান্স যা লাতিন এলেগ্যান্ট থেকে এসেছে। তিনি এদের অবস্থান উল্লেখ করেন পূর্ব উপকূল কিন্তু জন গিলবার্ট দক্ষিণ পশ্চিম অস্ট্রেলিয়া থেকে আরো নমুনা সংগ্রহ করলে তিনি নিজের ভুল বুঝতে পারেন। মালারুস গণের ১২ টি প্রজাতির মধ্যে এরা একটি।

বর্ণনা
------

এদের দৈর্ঘ্য ১৫ সেমি (৫.৯ ইঞ্চি) এবং ওজন ৮-১১ গ্রাম। এরা সব থেকে বড় আকারের ফেইরিরেন। এদের লেজের দৈর্ঘ্য ৭.৫ সেমি (৩.০ ইঞ্চি) যা এই গণের মধ্যে সব থেকে দীর্ঘ। এদের চঞ্চুও লম্বা, পুরুষ পাখির চঞ্চু গড়ে ১০ মিমি (০.৩৯ ইঞ্চি) এবং স্ত্রী পাখির ৯.৩ মিমি (০.৩৭ ইঞ্চি)।

বাসস্থান
--------

এরা পশ্চিম অস্ট্রেলিয়ার দক্ষিণ পশ্চিম কোনে বাস করে, ম্যুর নদী থেকে মার্গারেট নদী পর্যন্ত এবং পূর্ব থেকে আলবানি পর্যন্ত এদের বাস। এই সীমানার মধ্যে এদের প্রায়শই দেখা যায়। এরা কাররি এবং জাররাহ জাতের ইউক্যালিপ্টাস গাছের নিচে বাস করতে পছন্দ করে।

তথ্যসূত্র
---------

1. ↑  "*Malurus elegans*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **Red-winged fairywren** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Malurus elegans***

* বার্ডলাইফ স্পেসিজ ফ্যাক্টশিট  ওয়েব্যাক মেশিনে আর্কাইভকৃত ৫ জানুয়ারি ২০০৯ তারিখে
* লাল ডানার ফেইরিরেনের ভিডিও, ইন্টারনেট বার্ড কালেকশান
উঠোন থেকে মসজিদের ছবি
**শরিফ হালিল পাশা মসজিদ**( বুলগেরীয়: Томбул джамия তুর্কি: *Tombul Camii* ) যা **টম্বুল** (বা **তুম্বুল**) মসজিদ হিসাবে অধিক পরিচিত। মসজিদটি বুলগেরিয়ার শুমেনে অবস্থিত। মসজিদটি বুলগেরিয়ার বৃহত্তম মসজিদ এবং বলকান অঞ্চলের বৃহত্তম মসজিদগুলির মধ্যে একটি।

ইতিহাস
------

১৭৪০ থেকে ১৭৪৪ সালের মধ্যে নির্মিত মসজিদটি প্রথমে উত্তর-পূর্ব বুলগেরিয়ান(তৎকালীন উসমানীয় সাম্রাজ্য) শহরের কেন্দ্রে অবস্থিত ছিল, তবে শহরটি বড় হবার ফলে শহরের কেন্দ্রটি সড়ে যাওয়ায় মসজিদটি এখন শুমেনের দক্ষিণ-পশ্চিম অঞ্চলে অবস্থিত। মসজিদের নামটি এর গম্বুজটির আকৃতি থেকে এসেছে।

মসজিদ এবং সংলগ্ন ভবনগুলি বুলগেরিয়ার বৃহত্তম। তুরস্কের ওড্রিন(এডিরনে) শহরের সুলতান সেলিম মসজিদের পরে এটিই বলকান অঞ্চলের দ্বিতীয় বৃহত্তম মসজিদ। টম্বুল মসজিদকে জাতীয় গুরুত্বের একটি সাংস্কৃতিক স্মৃতিস্তম্ভ হিসাবে বিবেচনা করা হয়।

মসজিদদের ভবন নির্মাণের অর্থ দেন শেরিফ হালিল পাশা। যিনি শুমেনের ১৭ কিলোমিটার পূর্বে মাদারা গ্রামে জন্মগ্রহণ করেছিলেন।

মসজিদের কমপ্লেক্সটি একটি প্রধান ভবন(একটি নামাজঘর) নিয়ে গঠিত। এতে একটি উঠোন এবং একটি বারোটি কক্ষ( মাদ্রাসার আবাসিক ঘর) রয়েছে। মূল ভবনটির মৌলিক অংশ একটি বর্গক্ষেত্রকার আকৃতির। তারপর মধ্যভাগে একটি বৃত্তের দিকে যাওয়া অষ্টভুজ হয়ে যায়। ভূমি থেকে ২৫ মিটার উপরে একটি গোলাকার গম্বুজ রয়েছে। মসজিদের অভ্যন্তরভাগে উদ্ভিজ্জ জীবনের মুরাল চিত্রকর্ম এবং জ্যামিতিক চিত্র এবং আরবি শিলালিপি, কুরআনের বাক্যাংশ রয়েছে। চারপাশের বারোটি কক্ষের সামনের উঠানটি খিলানের জন্য পরিচিত এবং মিনারটি ৪০ মিটার উঁচু।

আরও দেখুন
---------

* বুলগেরিয়ায় ইসলাম

তথ্যসূত্র
---------

1. ↑  "Tombul Mosque"। *BgHotelite.com*। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০২১।
**মুরুগা নায়নার** বা **মুরুকা নয়নার** হলেন ১৫ তম নয়নার সাধক। *পেরিয়া পুরানম্* (১৩শ শতাব্দী) এবং *থিরুথোন্ডার থোগাই* (১০ম শতাব্দী) এর মতো ঐতিহ্যবাহী জীবনিগুলি তাকে হিন্দু দেবতা শিবের একজন মহান ভক্ত হিসাবে বর্ণনা করেছে। তিনি তপস্বী জীবনযাপন করতেন, শিবের তপস্যা করতেন এবং নিঃস্বার্থ ভক্তি অবলম্বন করেছিলেন, বনভূমি থেকে ফুল সংগ্রহ এবং শিব লিঙ্গকে মালা এবং উষ্ণীষ দিয়ে সাজাতেন বলে বর্ণনা করা হয়েছে।

জীবন বর্ণন
----------

মুরুগা নয়নার থিরুপুগালুর বা থিরুপুকালুর বা পাম্পুকালুর নামে উপকূলীয় গ্রামে এক ব্রাহ্মণ পরিবারে জন্মগ্রহণ করেছিলেন, যা বর্তমানে তামিলনাড়ুর নাগাপট্টিনম জেলার থিরুমারুগাল তালুকে অবস্থিত। তার প্রতিদিনের অভ্যাস ছিল ভোরবেলা বাড়ি থেকে বের হওয়া এবং পদ্ম, চম্পক, জুঁই, কোনরাই ইত্যাদি রঙিন এবং সুগন্ধি ফুল সংগ্রহ করার জন্য বনভূমিতে বিচরণ করা। ফুল তোলার সময় তিনি *পঞ্চাক্ষর* মন্ত্র উচ্চারণ করতেন। তিনি বাড়ি ফিরে শিব লিঙ্গ (অগ্নিশ্বর) এবং তার স্ত্রী পার্বতীকে শোভিত করার জন্য ফুলগুলিকে সুন্দর মালায় রূপান্তর এবং অভিষেক করতেন। প্রতিদিন অন্তত তিনবার মন্দিরে যাওয়ার অভ্যাস ছিল তার।

[  ]

মুরুগা নয়নারকে অন্যান্য নায়নার যেমন সাম্বান্দার (তিরুগ্নানা সাম্বান্ডার), থিরুনাভুক্কারাসার, সুন্দরার, থিরুনীলাকান্দার এবং তিরুনীলাকান্দা ইয়াজপানার নয়নারের সমসাময়িক হিসেবে বর্ণনা করা হয়েছে। যখন সাম্বান্দার এবং থিরুনাভুক্কারাসার, দুইজন বিশিষ্ট নায়নার, থিরুপুগালুর মন্দির পরিদর্শন করেন, তখন মুরুগা নায়নার উষ্ণভাবে তাদের স্বাগত জানান এবং তাদের বাড়িতে নিয়ে যান। তাদের সাথে সময় অতিবাহিত করে এবং তাদের স্তব শুনে মুরুগা নয়নার আনন্দিত হয়েছিলেন। সাম্বান্দার শিবের প্রতি মুরুগা নয়নারের ভক্তির প্রশংসা করেন এবং তাঁর সাথে গভীর বন্ধুত্ব গড়ে তোলেন।  

সাম্বানদার মুরুগা নয়নারকে নাল্লুর পেরুমানমে তার বিবাহে আমন্ত্রণ জানান। বিয়ের পর, সম্বন্দর, তার কনে এবং অন্যান্য শিব ভক্তগণ আবার শিবের নাল্লুর পেরুমানম মন্দিরে যান। সম্বন্দর শিবের কাছে প্রার্থনা করে মুক্তি চেয়েছিলেন এবং *পঞ্চাক্ষর পথিকম* নামে একটি স্তোত্র গান করেছিলেন। শিব তাঁর সামনে আবির্ভূত হলেন এবং তাঁর ইচ্ছা পূরণ করলেন। তারপরে সম্বন্দর, তার কনে এবং মুরুগা নায়নার সহ সমস্ত বিবাহের অতিথিরা শিবের জ্যোতিতে বিলীন হয়ে গেলেন। 

তামিল বৈকাসী মাসে, তারকা মুলাম্ (নক্ষত্র) সময়ে সমস্ত শিব মন্দিরে মুরুগা নয়নারের গুরু পূজা দিবস পালন করা হয়।

তথ্যসূত্র
---------

1. ↑  The history of Muruga Nayanar
2. ↑  Sivananda, Swami (১৯৯৯)। "16. Muruga Nayanar"। *Sixty-three Nayanar Saints* (4 সংস্করণ)। The Divine Life Society। সংগ্রহের তারিখ ২০১২-০৫-০৪। Sivananda, Swami (1999). "16. Muruga Nayanar". *Sixty-three Nayanar Saints* (4 ed.). Sivanandanagar: The Divine Life Society. Retrieved 4 May 2012.
3. ↑  Sivananda, Swami (১৯৯৯)। "28. Tiru Jnana Sambandar"। *Sixty-three Nayanar Saints* (4 সংস্করণ)। The Divine Life Society। সংগ্রহের তারিখ ২০১২-০৫-০৪। Sivananda, Swami (1999). "28. Tiru Jnana Sambandar". *Sixty-three Nayanar Saints* (4 ed.). Sivanandanagar: The Divine Life Society. Retrieved 4 May 2012.
**আনজোব টানেল**, **ইস্তিকলোল টানেল** বা **উশতুর টানেল** হল একটি ৫,০৪০ মিটার দীর্ঘ টানেল যা তাজিকিস্তানের রাজধানী দুশানবে থেকে ৮০ কিমি (৫০ মাইল) উত্তর-পশ্চিমে ২,৭২০ মিটার (৮,৯২০ ফুট) উচ্চতায় অবস্থিত। টানেলটি এম৩৪ হাইওয়ের অংশ যা তাজিক রাজধানীকে দেশের দ্বিতীয় বৃহত্তম শহর খুজান্দের সাথে সংযুক্ত করেছে। টানেলটির নির্মানকাজ আংশিকভাবে শেষ হওয়া সত্ত্বেও ২০০৬ সালে চলাচলের জন্য খুলে দেয়া হয়েছিল। ২০১৪ সালে ইরানের সরকার টানেলটির নির্মানকাজ শেষ করার জন্য তাজিকিস্তানের সাথে একটি চুক্তি স্বাক্ষর করে এবং ২০১৫ সালের শেষের দিকে টানেলটি পুনরায় চালু করা হয়েছিল। টানেলটি দুশানবে থেকে খুজান্দের যাওয়া-আসা করার সময় গাড়ীচালকদের কমপক্ষে ৪ ঘন্টা সময় বাঁচিয়ে দেয় এবং যাত্রীদের উজবেকিস্তানের মধ্য দিয়েও আর যাওয়ার প্রয়োজন পড়েনা।

কৌশলগত গুরুত্ব
--------------

স্থলপথে দুশানবে থেকে খুজান্দে যাওয়া-আসা করার জন্য উজবেকিস্তানের স্থলভাগের কিছু অংশ তাজিকিস্তান ব্যবহার করত। দেশদুটি দীর্ঘমেয়াদী কূটনৈতিক বিরোধে ভুগছে, ফলে তাজিকিস্তানের দুটি বৃহত্তম শহরের মধ্যে গাড়ী চলাচলে প্রতিবন্ধকতা সৃষ্টি করার একটা প্রবণতা উজবেকিস্তানের মধ্যে লক্ষ করা যেত। এই টানেলটির নির্মাণ উজবেকিস্তানের সেই ক্ষমতার অবসান ঘটিয়েছে । এটি অন্যান্য বড় বড় সমবায় প্রকল্পের সূচনায় অগ্রগণ্য ভূমিকা পালন করেছে, যেমন সাংতুদা-২ পাওয়ার প্লান্টের উদ্বোধন।
টানেলটি একটি পরিকল্পিত মহাসড়কের অংশ হতে পারে যা ইরান থেকে পশ্চিম  আফগানিস্তানের হেরাত এবং উত্তর আফগানিস্তানের মাজার-ই-শরিফ এবং শেরখান বন্দর হয়ে তাজিকিস্তান এবং সেখান থেকে চীন পর্যন্ত যাবে বলে ধারণা করা হচ্ছে। এই রুটটির নামকরণ করা হয়েছে নতুন সিল্ক রোড।
টানেলটি দুশানবে এবং উজবেকিস্তানের রাজধানী তাসখন্দের মধ্যে একটি ট্রানজিট রুটও। টানেল নির্মাণের আগে, বিশেষ করে শীতের সময়, অতিরিক্ত তুষারপাতের হুমকির কারণে এই দুই দেশের রাজধানী-কেন্দ্রিক বাণিজ্যে পর্যায়ক্রমিক ব্যাঘাত ঘটত। আনজোব টানেল সেই বাণিজ্যিক বিপর্যয় অনেকাংশে কমিয়ে দিয়েছে।

নির্মাণের সময়রেখা
------------------

২০১১ সালে টানেলটি খোলার পাঁচ বছর পর যখন ফুটপাথ, বায়ুচলাচল বা আলোর ব্যবস্থা ছিলনা।
টানেলটি আনুষ্ঠানিকভাবে মার্চ ২০০৬-এ উন্মোচন করা হয়; এটি ইরানি সাবির কোম্পানি  দ্বারা নির্মিত হয়েছিল। 

শ্রমিকরা টানেলের মেরামত এবং পুনরায় খোলার পরে ছবির জন্য পোজ দিচ্ছেন
মে ২০১৪ পর্যন্ত, টানেলটির নির্মানকাজ অসমাপ্ত ছিল এবং ইরান সরকার এবং তাজিক সরকার মার্চ ২০১৫ এর শেষের দিকে প্রকল্পটি সম্পূর্ণ করার জন্য একটি চুক্তি স্বাক্ষর করে। টানেলটি মেরামতের কাজের জন্য জুন ২০১৫ –এ বন্ধ করে দেওয়া হয়। ছিদ্রগত সমস্যার সমাধান এবং বেস কংক্রিট করার পর টানেলটিতে পর্যাপ্ত লাইট বসিয়ে সেপ্টেম্বর ২০১৫-তে যান চলাচলের জন্য পুনরায় খুলে দেয়া হয়। 
আনজোব টানেল আনুষ্ঠানিকভাবে আগস্ট ২০১৭-তে উদ্বোধন করা হয়।

তথ্যসূত্র
---------

1. ↑  "Российско-Китайское торгово-экономическое сотрудничество"। ১৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

প্রবেশদ্বার: সড়ক
**মোঃ পারভেজ** (পেশাগতভাবে **গাঙ্গুয়া** নামে পরিচিত) হলেন একজন বাংলাদেশী চলচ্চিত্র অভিনেতা যিনি ঢালিউডের সিনেমায় খলনায়কের ভূমিকার জন্য পরিচিত।

কর্মজীবন
--------

গাঙ্গুয়ার জন্ম বগুড়ায়। তিনি প্রথমে মঞ্চে অভিনয় করেন। বাংলাদেশের চলচ্চিত্র জগতে তার পরিচয় হয় অভিনেতা জসিমের মাধ্যমে। তার মঞ্চের নাম *গাঙ্গুয়া* দিয়েছেন জসিম। ক্যারিয়ারের শুরুর দিকে ছোট ছোট চরিত্রে অভিনয় করতেন। ১৯৭৩ সালে ‘তোরা মানুষ’ ছবিতে তাকে প্রথম অতিথি চরিত্রে দেখা যায়। ১৯৯২ সালের শেষের দিকে, তিনি 'মাস্তান রাজা' ছবিতে প্রথমবারের মতো একটি গুরুত্বপূর্ণ চরিত্রে অভিনয় করেছিলেন মাস্তান রাজা' পরিচালনা করেছেন দেওয়ান নজরুল। তিনি ৭০০ টিরও বেশি চলচ্চিত্রে অভিনয় করেছেন। তার সর্বশেষ চলচ্চিত্র রাজাবাবু - দ্য পাওয়ার ২০১৫ সালে মুক্তি পায়।

তথ্যসূত্র
---------

1. ↑  অভিনেতা গাঙ্গুয়া গুরুতর অসুস্থ আইসিইউ'তে ভর্তি। *DBC News*। সংগ্রহের তারিখ ১২ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  অভিনেতা গাংগুয়া আইসিইউ’তে। *Janakantha*। সংগ্রহের তারিখ ১২ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টিনযুক্ত আগাছা, যান্ত্রিক আগাছা নিয়ন্ত্রণ, জৈব চাষ 
**ডিপ্লোমা ইন এগ্রিকালচার** (ইংরেজি: Diploma in Agriculture) বাংলাদেশ কারিগরি শিক্ষা বোর্ডের অধীনে চার (৪) বছর মেয়াদী শিক্ষাক্রম পরিচালিত হয়। চার বছর মেয়াদী শিক্ষাক্রম আটটি(৮) পর্বে বিভক্ত যাদের সেমিষ্টার বলা হয়। এক একটি সেমিষ্টারের কার্য দিবস ১৬-১৮ সপ্তাহ। সে হিসেবে প্রতি বর্ষের কার্য দিবস ৩২-৩৬ সপ্তাহ। নির্ধারিত কার্য দিবস শেষ হওয়ার পর পর্ব সমাপনী পরীক্ষা অনুষ্ঠিত হয়।

* **এগ্রিকালচার ট্রেনিং ইনিষ্টিটিউট (ATI)**:

বাংলাদেশের ১৮ টি এটিআইতে ডিপ্লোমা-ইন-এগ্রিকালচার (৪ বছর মেয়াদী)কোর্সটি পড়ানো হয়।এছাড়াও বেসরকারিভাবে ১৬০মতো প্রতিষ্ঠানে
ডিপ্লোমা-ইন-এগ্রিকালচার (৪ বছর মেয়াদী)কোসটি পড়ানো হয়।

* বাংলাদেশের সরকারি ডিপ্লোমা-ইন-এগ্রিকালচার কোর্স এর কয়েকটি প্রতিষ্ঠানের নাম:-

১। এগ্রিকালচার ট্রেনিং ইনষ্টিটিউট (ATI), শেরে বাংলা নগর, ঢাকা।

২। এগ্রিকালচার ট্রেনিং ইনষ্টিটিউট (ATI), তাজহাট রংপুর।

৩। এগ্রিকালচার ট্রেনিং ইনষ্টিটিউট (ATI), রহমতপুর, বরিশাল।

৪। এগ্রিকালচার ট্রেনিং ইনষ্টিটিউট (ATI), খাদিমনগর, সিলেট।

৫। এগ্রিকালচার ট্রেনিং ইনষ্টিটিউট (ATI), শেরপুর।

৬। এগ্রিকালচার ট্রেনিং ইনষ্টিটিউট (ATI), দৌলতপুর, খুলনা।

৭। এগ্রিকালচার ট্রেনিং ইনষ্টিটিউট (ATI), হমনা, কুমিল্লা

৮। এগ্রিকালচার ট্রেনিং ইনষ্টিটিউট (ATI), ঈশ্বরদী,পাবনা

৯। এগ্রিকালচার ট্রেনিং ইনষ্টিটিউট (ATI), রাঙ্গামাটি।

১০। এগ্রিকালচার ট্রেনিং ইনষ্টিটিউট (ATI), গাজীপুর।

* বাংলাদেশের বেসরকারি ডিপ্লোমা-ইন-এগ্রিকালচার কোর্স এর কয়েকটি প্রতিষ্ঠানের নাম:-

১। আবুল বাশার কৃষি কলেজ, ঢাকা।

২। তমালতলা কৃষি ও কারিগরি কলেজ,বাগাতি পাড়া, নাটোর।

৩। এম.এস.জোহা কৃষি কলেজ,হারদী,আলমডাঙ্গা, চুয়াডাঙ্গা।

৪। খান জাহান আলী কৃষি কলেজ,ডুমুরিয়া, খুলনা।

৫। ব্রেইলী ব্রীজ এগ্রিকালচার এন্ড পলিটেকনিক ইনিষ্টিটিউট,মীরবাগ,কাউনিয়া রংপুর।"

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৮।
2. ↑  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৮।
3. ↑  "সংরক্ষণাগারভুক্ত অনুলিপি"। ১২ জুন ২০২০ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৮।

বহিঃসংযোগ
---------


উইকিমিডিয়া কমন্সে **ডিপ্লোমা ইন এগ্রিকালচার** সংক্রান্ত মিডিয়া রয়েছে।

* শিক্ষা মন্ত্রণালয়
* বাংলাদেশ কারিগরি শিক্ষা বোর্ড কোর্ড সহ বিষয়
**কামের দারোন আজেমোলু** (তুর্কি: *Kamer Daron Acemoğlu*; আ-ধ্ব-ব: [daˈɾon aˈdʒemoːɫu]; জন্ম ৩রা সেপ্টেম্বর ১৯৬৭) একজন তুর্কি বংশোদ্ভূত মার্কিন অর্থনীতিবিদ। তিনি ১৯৯৩ সাল থেকে ম্যাসাচুসেটস ইনস্টিটিউট অফ টেকনোলজিতে অধ্যাপনা করছেন। তিনি বর্তমানে প্রতিষ্ঠানটির এলিজাবেথ ও জেমস কিলিয়ান অধ্যাপক। ২০১৯ সালে তাকে ইনস্টিটিউট অধ্যাপক হিসেবে মনোনীত করা হয়। 

আজেমোলু তুরস্কের ইস্তাম্বুল শহরে তুর্কি আর্মেনীয় বাবা-মায়ের ঘরে জন্ম নেন। তিনি লন্ডন স্কুল অভ ইকোনমিকস থেকে অর্থনীতিতে তার স্নাতকোত্তর ও ২৫ বছর বয়সে ডক্টরেট উপাধি লাভ করেন। তিনি সেখানে এক বছর প্রভাষণার পরে এমআইটিতে যোগ দেন। ২০০৫ সালে তিনি জন বেটস ক্লার্ক পদক লাভ করেন। তিনি রাজনৈতিক অর্থনীতি বিষয়ে তাঁর গবেষণাকর্মের জন্য সবচেয়ে বেশি পরিচিত। তিনি বহু শত গবেষণাপত্র রচনা করেছেন। এগুলির অনেকগুলিতেই তাঁর দীর্ঘকালীন সহযোগী সাইমন জনসন ও জেমস এ রবিনসন সহলেখক ছিলেন। তিনি রবিনসনের সাথে দুইটি বই রচনা করেন; ২০০৬ সালের *ইকোনমিক অরিজিনস অফ ডিক্টেটরশিপ অ্যান্ড ডেমোক্রেসি* এবং ২০১২ সালে রচিত *হোয়াই নেশনস ফেইল*। দ্বিতীয়োক্ত বইটি পণ্ডিতমহল ও গণমাধ্যমে সমাদর লাভ করে। আজোমোলু একজন মধ্যপন্থী। তিনি নিয়ন্ত্রিত বাজার অর্থনীতিতে বিশ্বাসী। তিনি প্রায়ই রাজনৈতিক বিষয়, অর্থনৈতিক বৈষম্য ও বিভিন্ন নীতির উপরে মন্তব্য রেখে থাকেন। 

তরুণ মার্কিন অর্থনীতিবিদদের উপর পরিচালিত একটি জরিপে ৬০ বছরের কম বয়সী জীবিত অর্থনীতিবিদদের মধ্যে পছন্দের তালিকায় আজেমোলু পল ক্রুগম্যান ও গ্রেগ ম্যানকিউয়ের পরে তৃতীয় স্থান লাভ করেন। ২০১৫ সালে তিনি রিসার্চ পেপার্স ইন ইকোনমিকসের উপাত্ত অনুযায়ী বিগত ১০ বছরের মধ্যে সবচেয়ে বেশি উদ্ধৃত অর্থনীতিবিদ ছিলেন। ওপেন সিলেবাস প্রজেক্ট অনুযায়ী মার্কিন বিশ্ববিদ্যালয়ের অর্থনীতি বিষয়ক পাঠ্যক্রমগুলিতে ম্যানকিউ ও ক্রুগম্যানের পরে আজেমোলু তৃতীয় সর্বোচ্চ উদ্ধৃত লেখক।

তথ্যসূত্র
---------

1. ↑  "192,209 Authors"। *opensyllabus.org*। Open Syllabus। ২১ সেপ্টেম্বর ২০২২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জামায়াতু আনসার আল-শরিয়া** বা **আনসার আল-শরিয়া** হল ইয়েমেন ভিত্তিক একটি জিহাদি সংগঠন, যাতে আল কায়েদার আরব উপদ্বীপ শাখার বেশ কয়েকটি ইউনিট অন্তর্ভুক্ত রয়েছে। আল কায়েদা ২০১১ সালে আনসার আল-শরিয়াকে ইয়েমেন-ভিত্তিক একটি সহযোগী সংগঠন হিসাবে তৈরি করে এবং এটি পশ্চিমা বিশ্বের উপর আন্তর্জাতিক আক্রমণের পরিবর্তে ইয়েমেনে একটি বিদ্রোহ চালানোর দিকে মনোনিবেশ করে। গোষ্ঠিটি ইয়েমেনের একটি উল্লেখযোগ্য অংশ নিয়ন্ত্রণে নিয়ে সেখানে শরিয়া আমিরাত প্রতিষ্ঠা করেছে বলে দাবি করে। 

২০১১ সালে জিঞ্জিবার যুদ্ধের পর দলটি দক্ষিণ ইয়েমেনের কিছু শহর নিয়ন্ত্রণ করে সেখানে একটি আমিরাত প্রতিষ্ঠা করে। আনসার আল-শরিয়া ২০১২ সালে সানা বোমা হামলা ও ২০১৩ সালে সানা হামলার দায় স্বীকার করে। ২০১৭ সালের প্রথম দিকে আনসার আল শরিয়া আল বায়দা, শেবওয়া, মারিব, জাওফ ও তাইজ প্রদেশে হুথি ও সালেহ বাহিনীর সাথে আঞ্চলিক নিয়ন্ত্রণের জন্য লড়াই শুরু করে।

২০১২ সালের ৪ অক্টোবর মার্কিন পররাষ্ট্র দফতর তার বিদেশী সন্ত্রাসী সংগঠনের তালিকা সংশোধন করে ইয়েমেনের আনসার আল-শরিয়াকে আলাদা সংগঠন হিসেবে তালিকাভুক্ত করার পরিবর্তে আল কায়েদা আরব উপদ্বীপ শাখার উপনাম হিসেবে চিহ্নিত করে। একই দিনে জাতিসংঘের আল-কায়েদা বিষয়ক নিষেধাজ্ঞা কমিটিও গোষ্ঠীটিকে তালিকাভুক্ত করে।  নিউজিল্যান্ডও এটিকে জঙ্গি গোষ্ঠী হিসেবে তালিকাভুক্ত করে। ২০১৫ সালের শুরুর দিকে কিছু সদস্য গ্রুপ থেকে বিচ্ছিন্ন হয়ে ইসলামিক স্টেট অফ ইরাক অ্যান্ড দ্য লেভান্টের প্রতি আনুগত্যের প্রতিশ্রুতি দিয়েছে বলে জানা যায়।  ২০২০ সালের জানুয়ারিতে গ্রুপের নেতা কাসিম আল রায়মি মার্কিন বিমান হামলায় নিহত হয়েছেন বলে দাবি করা হয়।

তথ্যসূত্র
---------

1. ↑  Sudarsan Raghavan (২২ ফেব্রুয়ারি ২০১১)। "Militants linked to al-Qaeda emboldened in Yemen"। *The Washington Post*। সংগ্রহের তারিখ ১৪ নভেম্বর ২০১৩।
2. 1 2  International Crisis Group (২০১৭-০২-০২)। *Yemen's al-Qaeda: Expanding the Base*। সংগ্রহের তারিখ ২০১৭-০২-০২।
3. ↑  "Al-Qaeda claims deadly Yemen suicide blast – Middle East"। Al Jazeera English। সংগ্রহের তারিখ ১৪ নভেম্বর ২০১৩।
4. ↑  "Terrorist Designations of Ansar al-Sharia as an Alias for Al-Qaida in the Arabian Peninsula"। Department of State। সংগ্রহের তারিখ ৭ অক্টোবর ২০১২।
5. ↑  "Terrorism – New Zealand travel advice"। *GOV.UK* (ইংরেজি ভাষায়)। সংগ্রহের তারিখ ২০১৯-০২-২৭।
6. ↑  Designated Entities 26-11-2014
7. ↑  "The War on ISIS"।
8. ↑  "White House says U.S. Killed Qassim al-Rimi, leader of al-Qaeda in Yemen"। *NBC News*।
**বাংলাদেশ-ভারত মৈত্রী পাইপলাইন** বা  **ভারত বাংলাদেশ ফ্রেন্ডশিপ পাইপলাইন** বা **বাংলাদেশ-ভারত পাইপলাইন** বাংলাদেশ ও ভারতের মধ্যে তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে জুন ২০২২ সালে।

ইতিহাস
------

পাইপলাইনের মাধ্যমে জ্বালানি তেল আনার লক্ষ্যে ২০২০ সালে ভারত-বাংলাদেশ মৈত্রী পাইপলাইন প্রকল্পের পাইপলাইন স্থাপনের কাজ আনুষ্ঠানিকভাবে উদ্বোধন করা হয়। ১৩১.৫০ কিলোমিটার পথে পাইপলাইন স্থাপন কাজ শেষ হলে ভারতের নুলাইবাড়ী রিফাইনারি লিমিটেড থেকে সরাসরি পাইপলাইনের মাধ্যমে জ্বালানি তেল আসবে দিনাজপুরের পার্বতীপুর তেল ডিপোতে। এতে জ্বালানি তেল সংকট দূর হবে দেশের উত্তরাঞ্চলে। পার্বতীপুর উপজেলার সোনাপুকুর নামক স্থানে এ পাইপলাইন স্থাপনের কাজ উদ্বোধন করেন বাংলাদেশ পেট্রোলিয়াম কর্পোরেশন (বিপিসি)-এর চেয়ারম্যান মো.আবু বক্কর ছিদ্দিক। ভারতের নুমালীগড় থেকে ১৩১.৫০ কিলোমিটার পাইপলাইনে বাংলাদেশের পার্বতীপুর ডিপোতে ডিজেল আমদানির বিষয়ে বাংলাদেশ ও ভারতের মধ্যে গত ২০১৮ সালের ৯ এপ্রিল একটি সমঝোতা চুক্তি স্বাক্ষর হয়। এরপর ২০১৮ সালের ১৮ সেপ্টেম্বর দুই দেশের প্রধানমন্ত্রী ভিডিও কনফারেন্সের মাধ্যমে এ প্রকল্পের ভিত্তিপ্রস্তর স্থাপন করেন। তিনি জানান, এ ১৩১.৫০ কিলোমিটারের মধ্যে ভারতের অংশে পাঁচ এবং বাংলাদেশের অংশে দিনাজপুরের পার্বতীপুর পর্যন্ত ১২৬.৫ কিলোমিটার পাইপলাইন স্থাপন করা হবে। এ প্রকল্পে ভারত ৩৪৬ কোটি রুপি ও বাংলাদেশ ৩০৬ কোটি ২৩ লাখ টাকা ব্যয় করবে। আগামী ২০২২ সালের জুনের মধ্যে এ প্রকল্পের কাজ শেষ হলে ভারত থেকে সরাসরি বাংলাদেশ পাইপলাইনের মাধ্যমে জ্বালানি তেল আমদানি হবে।

প্রকল্পের মেয়াদ ও সরবরাহের পরিমান
----------------------------------

ভারতের রাষ্ট্রায়ত্ত প্রতিষ্ঠান নুমালীগড় রিফাইনারি লিমিটেড বাংলাদেশের পার্বতীপুর অয়েল হেড ডিপোতে পাইপলাইনের মাধ্যমে ভারত ১৫ বছর ডিজেল সরবরাহ করবে। প্রকল্প বাস্তবায়ন হলে প্রথম তিন বছর দুই লাখ মেট্রিক টন, পরবর্তী তিন বছর তিন লাখ মেট্রিক টন, এরপর চার বছর পাঁচ লাখ মেট্রিক টন ও অবশিষ্ট পাঁচ বছরে ১০ লাখ মেট্রিক টন তেল সরবরাহ করা হবে।

আরও দেখুন
---------

* চট্টগ্রাম-ঢাকা তেল পাইপলাইন
* ইস্টার্ন রিফাইনারি-মহেশখালী তেল পাইপলাইন

তথ্যসূত্র
---------

1. ↑  "ভারত থেকে পাইপলাইনে আসবে জ্বালানি তেল"। *সমকাল*। সংগ্রহের তারিখ ২০২১-১২-১৮।
2. 1 2  "ভারত-বাংলাদেশ ফ্রেন্ডশিপ পাইপলাইন স্থাপন উদ্বোধন"। *যুগান্তর*। সংগ্রহের তারিখ ২০২১-১২-১৮।
3. ↑  "বাংলাদেশ-ভারত যৌথ পাইপলাইনসহ ৯ প্রকল্প অনুমোদন"। *banglanews24.com*। ২০২০-০২-১১। সংগ্রহের তারিখ ২০২১-১২-১৮।
4. 1 2  "ভারত-বাংলাদেশ ফ্রেন্ডশিপ পাইপলাইনের কাজ শুরু"। *কালের কণ্ঠ*। ২০২০-১২-০৩। সংগ্রহের তারিখ ২০২১-১২-১৮।
**গ্লেনডন লিওনেল গিবস** (ইংরেজি: Glendon Gibbs; জন্ম: ২৭ ডিসেম্বর, ১৯২৫ - মৃত্যু: ২১ ফেব্রুয়ারি, ১৯৭৯) তৎকালীন ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

কিছুটা রক্ষণাত্মক ভঙ্গীমায় খেলতেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করতেন **গ্লেনডন গিবস**। ১৯৫০-এর দশকের পুরোটা সময় জুড়ে ব্রিটিশ গায়ানার পক্ষে খেলেন। তবে, বিখ্যাত ওয়েস্ট ইন্ডিয়ান ক্রিকেটার ল্যান্স গিবসের সাথে তার কোন আত্মীয়তার সম্পর্ক নেই।

প্রথম-শ্রেণীর ক্রিকেট
---------------------

১৯৪৯-৫০ মৌসুম থেকে ১৯৬২-৬৩ মৌসুম পর্যন্ত গ্লেনডন গিবসের প্রথম-শ্রেণীর খেলোয়াড়ী জীবন চলমান ছিল। এ সময়ে ব্রিটিশ গায়ানা দলের পক্ষে খেলতেন। ১৯৫১ সালে জর্জটাউনের বোর্দা ক্রিকেট গ্রাউন্ডে স্মরণীয় খেলা উপহার দেন। বার্বাডোসের বিপক্ষে ২১৬ রান তুলেন। এ পর্যায়ে লেসলি উইটের সাথে প্রথম উইকেট জুটিতে ৩৯০ রান সংগ্রহ করেছিলেন। ঐ সংগ্রহটি অদ্যাবধি ওয়েস্ট ইন্ডিয়ান ক্রিকেটে রেকর্ড হিসেবে চিত্রিত হয়ে রয়েছে। লেসলি উইট করেছিলেন ২৬২ রান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেনডন গিবস। ২৬ মার্চ, ১৯৫৫ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯৫৪-৫৫ মৌসুমে অস্ট্রেলিয়া ক্রিকেট দল ওয়েস্ট ইন্ডিজ গমন করে। জ্যামাইকার কিংস্টনে সিরিজের প্রথম টেস্টে খেলেন।

প্রথম ইনিংসে ১২ রান তুলে রন আর্চারের বলে এলবিডব্লিউতে পরিণত হন। দ্বিতীয় ইনিংসে বিল জনস্টনের বলে শূন্য রানে বোল্ড নেন। বল হাতে ০/৫ ও ০/২ বোলিং পরিসংখ্যান গড়েন। অস্ট্রেলিয়ার দ্বিতীয় ইনিংসে এভারটন উইকসের বলে ১ রান করা আর্থার মরিসের ক্যাচ তালুবন্দী করেছিলেন। এটিই এভারটন উইকসের একমাত্র উইকেট লাভ করা ছিল। পোর্ট অব স্পেনে অনুষ্ঠিত পরের টেস্টে এক টেস্টের বিস্ময়কারী লেনক্স বাটলার তার স্থলাভিষিক্ত হন।

ঐ খেলায় তার দল ৯ উইকেটে জয় পেলেও পরবর্তী টেস্টে তাকে দল থেকে বাদ দেয়া হয়। ঐ সময়ে ওয়েস্ট ইন্ডিজ দলে বিশ্বস্ত ও নির্ভরযোগ্য উদ্বোধনী ব্যাটসম্যানের চাহিদা থাকলেও পরবর্তীতে আর তাকে ওয়েস্ট ইন্ডিজ দলে খেলার সুযোগ দেয়া হয়নি।

অবসর
----

ক্রিকেট খেলা থেকে অবসর গ্রহণের পর আমৃত্যু গায়ানা ক্রিকেট কন্ট্রোল বোর্ডের প্রশাসক ও সম্পাদকের ভূমিকায় অবতীর্ণ হয়েছিলেন। এরফলে ওয়েস্ট ইন্ডিজ ক্রিকেট বোর্ডে প্রতিনিধিত্ব করতেন। ১৯৭৩ সালে সহকারী ব্যবস্থাপক হিসেবে ওয়েস্ট ইন্ডিজ দলকে নিয়ে ইংল্যান্ড গমন করেন। ২১ ফেব্রুয়ারি, ১৯৭৯ তারিখে ৫৪ বছর বয়সে গায়ানার জর্জটাউনে গ্লেনডন গিবসের দেহাবসান ঘটে।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।
3. ↑  "West Indies – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।
4. ↑  British Guiana v Barbados 1951-52

আরও দেখুন
---------

* লেসলি উইট
* আলফ্রেড বিন্স
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গ্লেনডন গিবস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্লেনডন গিবস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
বুদ্ধ মন্দির
**দেরাদুন জেলা** উত্তর ভারতের উত্তরাখণ্ড রাজ্যের একটি জেলা। জেলা সদর দেরাদুন, এটি ২০০০ সালে প্রতিষ্ঠার পর থেকে উত্তরাখণ্ডের অন্তর্বর্তীকালীন রাজধানী হিসাবেও কাজ করেছে। জেলায় ৬টি তহসিল, ৬টি সমষ্টি উন্নয়ন ব্লক, ১৭টি শহর ও ৭৬৪টি জনবসতিপূর্ণ গ্রাম এবং ১৮টি জনহীন গ্রাম রয়েছে। ২০১১ সাল থেকে এটা হরিদ্বার পরে উত্তরাখন্ডে দ্বিতীয় জনবহুল জেলা (১৩ টির মধ্যে)। দেরাদুন শহর ছাড়াও জেলার বিশিষ্ট শহরগুলির মধ্যে অন্তর্ভুক্ত রয়েছে ঋষিকেশ, মুসুরি এবং চক্রতার। জেলা পূর্ব থেকে গঙ্গা নদী ও পশ্চিম থেকে যমুনা নদী প্রবাহিত হয় এবং জেলার দক্ষিণ এবং দক্ষিণপূর্বে তরাই এবং শিবালিক পর্বত রয়েছে, উত্তর-পশ্চিমে রয়েছে হিমালয়। ব্রিটিশ রাজের আমলে জেলার সরকারী নাম ছিল **দেহরা দুন**। ১৮৪২ সালে, দুন সাহারানপুর জেলার সাথে সংযুক্ত ছিল এবং জেলা কালেক্টরের অধীনস্থ আধিকারিকের অধীনে থাকলেও ১৮৭১ সাল থেকে এটি পৃথক জেলা হিসাবে পরিচালিত হচ্ছে।

দেরাদুন   জাতীয় রাজধানী দিল্লি থেকে ২৩০ কিমি দূরে অবস্থিত। জাতীয় তেল ও প্রাকৃতিক গ্যাস কর্পোরেশন, সার্ভে অব ইন্ডিয়া, এবং দুন বিশ্ববিদ্যালয়, উত্তরাখণ্ড প্রযুক্তিগত ইনস্টিটিউট, ইন্ডিয়ান ইনস্টিটিউট অব পেট্রোলিয়াম, উত্তরাঞ্চল বিশ্ববিদ্যালয়, বন গবেষণা ইনস্টিটিউট, ভারতের ওয়াইল্ডলাইফ ইনস্টিটিউট, ভারতের জাতীয় সামরিক কলেজ এবং ভারতীয় সামরিক একাডেমির মতো অনেক শিক্ষাপ্রতিষ্ঠান রয়েছে। বাসমতী চাল, চা এবং বাগানের লিচু এখানকার প্রধান কৃষি ফসল।

১৮১৮-১৬ সালের গুর্খা যুদ্ধের ফলস্বরূপ অঞ্চলটি তেহরি-গড়ওয়ালের মহারাজার কাছ থেকে যুদ্ধের লুণ্ঠন হিসাবে দখল করা হয় এবং তৎকালীন দক্ষিণের সাহারানপুর জেলাতে প্রশাসনিকভাবে সংযুক্ত হয়, যা ইতিমধ্যে ব্রিটিশদের হাতে ছিল।

ইতিহাস
------

দেরাদুনে রয়েছে বিভিন্ন পুরাণকথার গল্প এবং সংস্কৃতি। উল্লেখ করা হয় রামায়ণ যে প্রভু রাম, ভাই লক্ষ্মণ এলাকায় এসেছিলেন শ্রীলঙ্কা রাক্ষস রাজা রাবণকে পরাজিত করার পর। এই অঞ্চলটি মহাভারতের কৌরব এবং পাণ্ডবদের গুরু দ্রোণাচার্যের সাথেও যুক্ত। এলাকার ঋষিকেশ শহরকে উল্লেখ করা হয় স্কন্দ পুরাণে। এই জেলাতে রামায়ণ ও মহাভারতে উল্লিখিত অঞ্চল ও আশেপাশের জায়গাগুলিতে প্রাচীন মন্দির, মূর্তি এবং প্রত্নতাত্ত্বিক ধ্বংসাবশেষ পাওয়া গেছে। এই ধ্বংসাবশেষগুলি প্রায় ২০০০ বছরের পুরানো বলে জানানো হয়েছে।

সংস্কৃতি
--------

দেরাদুন জেলার একটি অংশ গাড়োয়াল অঞ্চলের অংশ, অতএব স্থানীয় সংস্কৃতি জেলাতে খুবই প্রভাবশালী। গড়ওয়ালী ছাড়াও এই অঞ্চলের অন্যান্য ভাষা হ'ল - জওনসারি, হিন্দি এবং ইংরেজি। নীল বাসগুলি শহরের যাতায়াতের প্রধান উপায়।

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।

আরও দেখুন
---------

বহিঃসংযোগ
---------

* প্রাতিষ্ঠানিক ওয়েবসাইট
* দেহর ডুন জেলা, ভারতের ইম্পেরিয়াল গেজেটিয়ার, বনাম ১১, পি। 210, 1909
**ত্রিকেন্দ্রী পরকলা**, **ত্রিমুখী পরকলা** বা ইংরেজি পরিভাষায় **ট্রাইফোকাল লেন্স** (Trifocal Lens) হচ্ছে একধরনের পরকলা যুক্ত চশমা যেটি তিন ধরনের পরকলার সমন্বয়ে গঠিত (দূর, মধ্যবর্তী বা সাধারণ এবং নিকট) এক ধরনের পরকলা বা লেন্স। যাদের দূরের এবং কাছের উভয় দৃষ্টি বিভ্রম বা ঝাপসা হয় তাদের দৃষ্টি সংশোধনের উদ্দেশ্যে এ পরকলা ব্যবহার করতে হয়।

আবিষ্কার
--------

জন আইজ্যাক হকিন্স ১৮২৪-২৭ খ্রিস্টাব্দের দিকে এটি তৈরী করেছিলেন।

গঠন
---

এটি তিনটি পরকলার সমন্বয়ে গঠিত পরকলা। দূরত্ব, মধ্যবর্তী এবং নিকট বা কাছে। উপরের অংশে দূরের বিভ্রম সংশোধন করে, মধ্যবর্তী অংশ মধ্যবর্তী দূরত্বের দৃষ্টি বজায় রাখে অথবা বিভ্রম থাকলে সংশোধন করে এবং নিচের নিকট বা কাছের অংশ কাছের দৃষ্টি বিভ্রম সংশোধন করে।

  

বর্তমানে ত্রিকেন্দ্রী পরকলা চশমার পরিবর্তে সরাসরি চোখে অভিক্ষেপে পরকলা ব্যবহার করতে বলা হয়।

ছবি
---

* চিত্র:Trifocal lens use.jpg

আরো দেখুন
---------

* বাইফোকাল
* লেন্স

তথ্যসূত্র
---------

1. ↑  Stein, Harold A. (২০১২)। *The Ophthalmic Assistant: A Text for Allied and Associated Ophthalmic Personnel* (9th সংস্করণ)। Philadelphia: Elsevier Mosby। পৃষ্ঠা 205। আইএসবিএন 978-1-4557-3346-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Context of Keratoconus"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  Tuesday, 26 January 2021

"Context of Keratoconus". Tuesday, 26 January 2021

"Contact lens for Astigmatism". Misaki. Retrieved 2019-12-21.